De Katt, de springt nu dörch de Gat,
Un in den trurigsten Verfat
Steiht unse Herr Penkuhn nu dor,
In bloten Hemd un blank un bor,
Un in de Hand den köppern Pott,
Un achter't Schapp verkrüppt sick Lott.
Un Herr Penkuhn, de fröggt noch mal:
»Verstehst du mir? Verstehst du? Wie?
Geh man zu Bett un leg dich dal,
Denn weißt du, Lotte, süh mal, süh!
Die Welt könnt Redensorten machen,
Daß du just as wie Nahwers Katt
Mit mir hättst eine Liebschaft hatt,
Et cetra p.p. un in dergleichen Sachen.«